เรียน ผู้ว่าราชการจังหวัดกรุงเทพมหานคร

ตามที่มีการร้องเรียนเรื่องการก่อสร้างเสียงดัง ของข้านเลขที่ 87/1-3 ซอยทองหล่อ 13 ถนนสุขุมวิท 55 (ร้าน SODA / ร้าน AESOP)

ผ่าน ฟองดูว์ จำนวน 8 ครั้ง มาตั้งแต่ 30 มิ.ย.66 / 7 ก.ค.66 / 9 ก.ค.66 / 14 ส.ค.66 / 18 ก.พ.67 / 24 ก.พ.67 / 31 มี.ค.67 / 8 เม.ย. 67 และแจ้ง สน.ทองหล่อ เกิน 10 ครั้ง เพื่อช่วยแก้ไขปัญหาดังกล่าว

พบว่าเจ้าของบ้านเลขที่ 87/1-3 ไม่ได้ให้ความร่วมมือกับทางเจ้าหน้าที่ราชการและตำรวจ โดยทำงานเสียงดังตามวันเวลาที่ตัวเองพอใจ แสดงถึงความไม่เคารพสิทธิของบุคคลอื่นในการอยู่ร่วมกันในสังคมอย่างสงบสุข โดยวันนี้ วันจันทร์ที่ 8 เม.ย.67 เวลา 7:25 ได้ทำงานเสียงดัง รบกวนบ้านข้างเคียงในวันหยุด จึงได้โทรแจ้ง สน.ทองหล่อ เข้ามาช่วยตรวจสอบให้หยุดงานเสียงดัง

จึงอยากขอคำแนะนำท่านผู้ว่าฯ ในประเด็นต่อไปนี้

1. ทราบว่าเจ้าของบ้าน 87/1-3 มียื่นขออนุญาตก่อสร้างดัดแปลงอาคาร โดยใบอนุญาตมีระยะเวลาที่ต้องดำเนินให้เสร็จหรือไม่? เพราะได้ยินเสียงดังรบกวนมากว่า 9 เดือน สำหรับงานทุบ ตัด เจาะ ตัวอาคารตึกแถวไม่น่าจะใช้เวลานานขนาดนี้

2. งานก่อสร้างตามกฎหมายสามารถทำงานได้วันและช่วงเวลาใดบ้าง 

3. โทษของการฝ่าฝืนกฎหมายดัดแปลงอาคาร ที่สร้างความเดือดร้อนแก่บ้านข้างเคียง มีโทษสูงสุดคืออะไร

4. ในฐานะผู้ได้รับความเดือดร้อนสามารถแจ้งความ-ฟ้องร้อง, เรียกร้องอะไรได้บ้างจากหน่วยงานใด

จึงเรียนมาเพื่อโปรดให้คำแนะนำ